ELONGESO 15
Oñgeni Ovakulu Vewaneno Vakuatesako Ewaneno?
Meongano lietu ononkhala-mutwe kambufetwa. Mahi ngetyi ankho tyilingwa etyi ewaneno lio Vakristau liotete liahimbika, ovalume vafuapo vaholovonwa opo “vanthite ewaneno lia Huku.” (Atos 20:28) Ovakulu ovo, ovalume vokualongoka nawa vahongolela nokunthita ewaneno, “tyahakuluminyua, mahi nomutima welipakula, tupu ha nohole yokufunina-mo, mahi onombili.” (1 Pedro 5:1-3) Ovilinga patyi vetulingila vituetela ouwa?
Vetutekula nawa nokutuyunga. Ovakulu vewaneno vahongolela nokuamena ewaneno mopamphepo. Mokonda ovakulu vewaneno vetyii okuti otyilinga otyo tyakolela vetyipewa na Huku, kavatumina ovanthu vae, mahi vetukuatesako pala ouwa wetu, nehambu. (2 Coríntios 1:24) Ngetyi omunthita ayunga nombili kese imwe po nongi mbae, ovakulu vewaneno valinga ononkhono mbokunoñgonoka kese umwe mewaneno.—Provérbios 27:23.
Vetulongesa okulinga nawa ehando lia Huku. Kese simano ovakulu vewaneno valinga omaliongiyo mewaneno opo vapameke ekolelo lietu. (Atos 15:32) Ovalume ovo vombili tupu vahongolela ovilinga viokuivisa, okuundapa no onthue nokutulongesa ononkhalelo ambuho mbokuivisa.
Vapameka kese umwe puonthue. Opo vakuateseko kese umwe okupameka oupanga wae na Jeova, ovakulu vewaneno vetutalelapo momaumbo etu ine okutomphola no onthue Mondyuo Yomaliongiyo ine Youhamba, opo vetulondole nokutupameka Novihonekwa.—Tiago 5:14, 15.
Ovakulu vewaneno vetupu vala ovilinga mewaneno, mahi tupu vaundapa kukaputu, nokuna ovilinga mombunga yavo viesukisa omuvo omunyingi. Ovakuatate ovo vokuundapa nombili vatokala okuhumbwa. —1 Tessalonicenses 5:12, 13.
Otyilinga patyi ovakulu vewaneno vena?
Omononkhalelo patyi ovakulu vewaneno valekesa okuti vesuka na kese umwe puonthue?
cjk_Latn luo_Latn umb_Latn umb_Latn umb_Latn cjk_Latn umb_Latn cjk_Latn luo_Latn